શહેરના મોરબી રોડ ઉપર રહેતા શિલ્પાબેન રમેશભાઈ ભીમાણી નામના ૩૫ વર્ષીય પટેલ મહિલા ગત સાંજે સાડા છએક વાગ્યે નજીકમાં આવેલ સેટેલાઇટ સ્કૂલમાં અભ્યાસ કરતા તેના ૭ વર્ષના દીકરાને તેડવા માટે ઘરેથી નીકળ્યા હતા ત્યારે પોતે ફોનમાં વાત કરતા કરતા જતા હોય જકાતનાકા પાસે પહોંચ્યા ત્યારે સામેથી માલગાડી આવતી હોય તેઓનું ધ્યાન હતું તેમ છતાં ટ્રેન હજુ દૂર છે અને પોતે ઝડપથી નીકળી જશેતેવું વિચારીને રેલવે ટ્રેક ક્રોસ કરવાનો પ્રયાસ કરતા માલગાડીએ શિલ્પાબેનને ઠોકરે ચડાવતા ગંભીર ઇજા પહોંચી હતી અને ઘટનાને પગલે લોકોના ટોળા એકઠા થઇ ગયા હતા અને ૧૦૮ને જાણ કરતા ૧૦૮નો સ્ટાફ દોડી ગયો હતો અને ઇએમટી મયુરભાઈ ચૌહાણે શિલ્પાબેનને જોઈ તપાસી મરણ જાહેર કર્યા હતા અને કંટ્રોલમાં જાણ કરતા બી ડિવિઝન પોલીસ સ્ટેશનના એએસઆઇ યુ બી પવાર સહિતનો સ્ટાફ દોડી ગયો હતો અને મૃતદેહ પોસ્ટમોટર્મ અર્થે સિવિલ હોસ્પિટલે ખસેડી જરુરી કાર્યવાહી કરી હતી શિલ્પાબેનના પતિ રમેશભાઈ ઇમીટેશનનું કામ કરે છે તેમના મોતથી એક દીકરી અને એક દીકરાએ માતાનું છત્ર ગુમાવ્યું છે અને પટેલ પરિવાર શોકમાં ગરકાવ થઇ ગયો છે.